**Sungai Baru Timur** (Indonesia: *Kali Baru Timur*code: id is deprecated ; bahasa Inggeris: *Baru Timur River*code: en is deprecated ) ialah terusan buatan manusia yang mengalir dari Sungai Ciliwung di Kabupaten Bogor hingga Daerah Khas Ibu Negara Jakarta di Indonesia. Ia adalah salah satu daripada dua terusan yang telah dibina pada abad ke-18 di bawah arahan Gabenor Jeneral Gustaaf Willem van Imhoff pada asalnya untuk tujuan mengangkut hasil pertanian dari Bogor ke Batavia (sekarang, Jakarta). Sungai Kali Barat juga merupakan sebahagian sungai utama di Jakarta dan sebahagian daripada projek kawalan banjir Ciliwung Cisadane.

Hidrologi
---------

Sungai Baru Timur merupakan salah satu sungai di kumpulan Sistem Aliran Wilayah Timur DKI Jakarta, bersama-sama dengan Sungai Cipinang, Sunter, Buaran, Jati Kramat dan Cakung, yang mempunyai debit masuk di hulu sebanyak 139 m3/sec dan di hilir sebanyak 237 m3/sec, serta debit keluar di hulu sebanyak 39 m3/sec dan di hilir sebanyak 40 m3/sec. Ia meliputi lebih kurang 21 anak sungai. Pada tahun 2016, pemerhatian di sepanjang Pasar Rebo, Jakarta Timur, keadaan sungai Baru Timur masih baik dengan tebing batu semula jadi. Tebing sungai juga banyak ditanamkan tumbuhan malar hijau di sepanjang kedai-kedai, bengkel, pasar, pusat membeli-belah, dan rumah makan. Sehingga di Cililitan, aliran kali semakin sempit dan dapat mengalir di bawah salah satu pusat membeli-belah di Cililitan. Aliran sungai seperti terputus kerana tersembunyi di bawah bangunan Pusat Grosir Cililitan. Di kawasan petempatan di belakang pusat membeli-belah ini, sungai telah "muncul" sekali lagi, seolah-olah datang dari dinding pusat membeli-belah.

Selain di pusat membeli-belah itu, saliran sungai Baru Timur juga tersembunyi di bawah Persimpangan Cawang, Jakarta Timur. Lebar saluran menyempit selepas melalui grip penapis sampah di bahagian selatan bawah Persimpangan Cawang, dan keluar di bahagian utara menuju ke daerah Cipinang, kemudian ke Matraman, Salemba, Johar Baru, hingga ke Kemayoran di Jakarta Pusat. Di Kemayoran, Sungai Baru Timur bertemu dengan Sungai Sentiong, kemudian mengalir ke utara dan bertemu dengan Sungai Ancol sebelum lepas ke Laut Jawa.

Geografi
--------

Sungai ini mengalir di kawasan barat laut Jawa dengan iklim khatulistiwa (direka cipta sebagai *Af* dalam pengelasan iklim Köppen). Purata suhu tahunan di kawasan itu ialah 27 °C (81 °F). Bulan paling panas yang telah dicatatkan ialah Mac, dengan suhu purata sekitar 30 °C (86 °F) dan bulan Mei paling sejuk ialah 26 °C (78.8 °F). Purata hujan turun di Sungai Baru Timur ialah sebanyak 3,674 milimeter (144.6 in). Bulan paling basah adalah pada bulan Disember, dengan purata 456 milimeter (18.0 in) hujan turun, dan paling kering adalah pada bulan September, dengan 87 milimeter (3.4 in) hujan turun.

Lihat juga
----------

* Sungai Baru Barat

Rujukan
-------

1. ↑  "Kali Baru". *Geonames* (dalam bahasa Inggeris). Dicapai pada 2021-11-10.
2. 1 2 3  Dian Dewi Purnamasari; Mukhamad Kurniawan/Saiful Rijal Yunus (26 September 2016). "Kali Baru, Proyek Kanal Transportasi yang Gagal". *Kompas.com* (dalam bahasa Indonesia). Dicapai pada 2021-11-10.
3. ↑  BBWS Ciliwung Cisadane. (April 2012). "Pengendalian Banjir dan Perbaikan Sungai Ciliwung Cisadane (PBPS CC)" (dalam bahasa Indonesia). Dicapai pada 2021-10-11.
4. ↑  DPUD DKI Jakarta. Potensi Debit Air Baku Pada Wilayah Sungai DKI Jakarta. 2003.
5. ↑  Penyelamatan tanah, air, dan lingkungan. Sitanala Arsyad, Ernan Rustiadi (eds.). Publisher: Yayasan Pustaka Obor Indonesia, 2008. ISBN 979-461-702-4, 9789794617021. 288 pages. p. 98.
6. ↑  Peel, M C; Finlayson, B L. "Updated world map of the Köppen-Geiger climate classification". *Hydrology and Earth System Sciences* (dalam bahasa Inggeris). **11**: 1633–1644. doi:10.5194/hess-11-1633-2007. Dicapai pada 30 Januari 2016.
7. ↑  "NASA Earth Observations Data Set Index" [Indeks Set Data Pemerhatian Bumi NASA]. NASA. Dicapai pada 30 Januari 2016.
8. ↑  "NASA Earth Observations: Rainfall (1 month - TRMM)" [Pemerhatian Bumi NASA: Curahan Hujan (1 bulan-TRMM)] (dalam bahasa Inggeris). NASA/Tropical Rainfall Monitoring Mission. Dicapai pada 30 Januari 2016.